Óscar Romero

**Óscar Arnulfo Romero y Galdámez** (født 15. august 1917 i Ciudad Barrios i departementet San Miguel i El Salvador, myrdet 24. mars 1980 i San Salvador) var en salvadoransk romersk-katolsk prest, og erkebiskop av San Salvador 1977–1980.  Drapet på jesuittpresten og Romeros venn Rutilio Grande den 12. mars 1977, var en avgjørende opplevelse og et vendepunkt for Romero. Fra da av brukte han sin posisjon, uten hensyn til egen sikkerhet, til å ta uttrykkelig til motmæle mot den sosiale uretten, fattigdommen, drapene og torturen som fant sted i landet.

Han ble myrdet under en messe i San Salvador 24. mars 1980. Romero er en av den katolske kirkes helgener. Han ble saligkåret 23. mai 2015. Han ble helligkåret den 14. oktober 2018.

## Liv og virke
### Bakgrunn
Óscar Arnulfo Romero ble født i en liten fjellby øst i kandet, nær grensen mot Honduras, og vokste opp i beskjedne kår. Hans eldre var Santos Romero og Guadalupe de Jesús Galdámez. Han hadde seks søsken: Den eldre broren Gustavo og de yngre Zaída, Rómulo, Mamerto, Arnoldo og Gaspar. Arminta døde ved fødselen. I tillegg hadde han minst én uekte søster.

Som 13-åring begynte han på internatskoleelev på gutteseminaret i San Miguel. Hans teologistudium begynte han på i 1937 på det jesuittdrevne presteseminaret i San Salvador. Samme året døde hans far. Han flyttet til roma og ble alumnus på Pontificio Colegio Pío Latino Americano, og tok siste fase av studiene på Det pavelige universitet Gregoriana i Roma i 1941 der han fikk lisensiat i teologi *cum laude*.

### Prest
Romero ble presteviet i Roma den 4. april 1942. I 1943 avbrøt han sitt doktorstudium innen kristen askese fordi hans biskop ønsket ham tilbake til El Salvador. Dette var under krigstider. Ettersom han reiste i august på et italiensk skip ble han og hans ledsager, doktoranden fader Valladares, arrestert på Cuba og internert der. Med hjelp fra noen redemptoristpatre ble deres viderereise via Mexico til El Salvador innvilget, og der fikk de en offentlig mottakelse.

I årene som fulgte arbeidet ham som sogneprest og som redaktør av kirkelige tidsskrifter i San Miguel. Han ble en etterspurt predikant langt utenfor bispebyens grenserr. Ved inngangan av 1960-årene hadde praktisk talt alle legbevegelser hans menighet i nærheten av katedralen av San Miguel som sitt midtpunkt.

### Hjelpebiskop i San Salvador
Han ble utnevnt av pave Paul VI til hjelpebiskop av San Salvador i 1970. Han ble bispeviet av erkebiskop Girolamo Prigione, apostolisk nuntius til El Salvador; medkonsekrerende var erkebiskop Luis Chávez y González av San Salvador, og Arturo Rivera Damas, S.D.B., hjelpebiskop i San Salvador.

### Biskop av  Santiago de María
Han ble utnevnt til biskop av Santiago de María den 16. oktober 1974.

### Erkebiskop av San Salvador
Han ble erkebiskop av San Salvador 2. februar 1977, og innført i embedet i byens katedral den 23. februar. Da han ble utnevnt til erkebiskop var han generelt oppfattet som sosialt konservativ. Han ble dypt berørt av mordet i mars 1977 på pater Rutilio Grande, som var en god venn av ham. Det bidro til at han ble en frittalende kritiker av El Salvadors militærregjering. Skjønt han hylle av tilhengere av frigjøringsteologi, skriver hans biograf at han «ikke var interessert i frigjøringsteologi men holdt seg trofast til katolsk lære om frigjøring og en preferentiell opsjon for de fattige», og ønsket en sosial revolusjon på indre reform. Frem til slutten av sitt liv fant han i sitt åndelige liv støtte i Opus Deis spiritualitet.

Erkebiskop Romero ble etterhvert også lagt merke til internasjonalt. Han ble nominert til Nobels fredspris i 1979 og utnevnt til æresdoktor ved Katholieke Universiteit Leuven i februar 1980. På turen til Europa for å motta æresdoktorgrad møtte han pave Johannes Paul II, og uttrykte sin bekymring for situasjonen i El Salvador. I februar 1980 skrev Romero også brev til USAs president Jimmy Carter og advarte mot følgene av USAs militære støtte til regimet i El Salvador.

### Mordet på erkebiskop Romero
Romero ble skutt og drept 24. mars 1980 mens han sto for alteret og forrettet nattverd under en messe i et lite kapell i San Salvador. Dagen før hadde han holdt en preken der han oppfordret salvadoranske soldater, som kristne, til å adlyde Guds ordrer framfor menneskers, og slutte å utføre regimets undertrykkelse og menneskerettsbrudd. Det antas at Romeros drapsmenn var medlemmer av salvadoranske dødsskvadroner, inkludert to med utdanning fra den USA-drevne School of the Americas, og at de handlet på ordre fra folk i det salvadoranske forsvaret. Dette ble støttet i 1993 av en offisiell FN-rapport, som identifiserte mannen som beordret drapet som major Roberto D'Aubuisson – den senere grunnleggeren av Alianza Republicana Nacionalista (ARENA).

## Helligkåringsprosess
I 1997 startet en prosess for å helligkåre Romero, og han fikk tittelen Guds tjener. Prosessen pågår fortsatt. Av enkelte regnes Romero allerede som en uoffisiell skytshelgen for Amerika og El Salvador. Salvadoranske katolikker omtaler ham ofte som «San Romero». Han blir også æret av andre kirkesamfunn, blant annet har Den engelske kirke gitt ham en egen dag i sin liturgiske kalender og, sammen med ni andre martyrer fra det tjuende århundre, en statue over Westminster Abbeys vestdør.

3. februar 2015 ble det meldt at han var anerkjent som martyr og at han ville bli saligkåret «om noen måneder». Dette ble senere fastsatt til 23. mai 2015.

Óscar Romero ble helligkåret samtidig som pave Paul VI den 14 oktober 2018.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Pave Pius X (1835-1914) *1884
* Kardinal Gaetano de Lai (1853–1928) *1911
* Kardinal Raffaele Carlo Rossi (1876–1948) *1920
* Kardinal Amleto Giovanni Cicognani (1883–1973) *1933
* Erkebiskop Girolamo Prigione (1921–2016) *1968
* Erkebiskop *Oscar Arnulfo Romero y Galdamez* (1917–1980) *1970

## Filmer om Romero
* Filmen *[[Romero (film)|Romero]]* (1989) er basert på erkebiskopens livshistorie. Den ble regissert av John Duigan, hadde Raúl Juliá i hovedrollen, og ble produsert av Paulist Productions (et filmselskap drevet av the Paulist Fathers, en gruppe av katolske prester).

* Oliver Stones film, *[[Salvador (film)|Salvador]]* (1986), inneholder en dramatisering av drapet på erkebiskop Romero, som i filmen spilles av José Carlos Ruiz. Filmen forteller en historie fra virkeligheten om fotojournalisten Richard Boyle (James Woods), som gjennomgår en åndelig omvendelse mens han dekker dødsskvadronenes myrderier i El Salvador under borgerkrigen. 

* Romero ble også portrettert i TV-filmen *[[Choices of the Heart]]* (NBC, 1983, René Enríquez som Romero) om mordet på fire (US-)amerikanske misjonærer i El Salvador.

* Romero figurerte også i to biografiske filmer om paveperioden til Karol Wojtyła, den amerikanske TV-filmen *[[Have No Fear: The Life of Pope John Paul II]]* (ABC, 2005, Joaquim de Almeida som Romero) og den italienske *Karol, un papa rimasto uomo* (2006, Carlos Kaniowsky som Romero).

## Se også
* Medardo Gomez – Barndomsvenn av Romero og luthersk biskop i El Salvador.

## Referanser


## Eksterne lenker
* Caritas Norge om Romero
* Om Romero og helligkåring  (Den norske kirkes nord/sør-informasjon)
* Pave Benedict XVI om Romero, frigjøringsteologi og helligkåring (referert av katolsk.no fra Catholic World News)
* Medardo Gomez om Romero (Kirkens Nødhjelp intervjuer biskop Medardo Gomez i Den lutherske kirken i El Salvador)
* Noam Chomsky om blant annet mordet på Romero (engelsk)
* Remembering Archbishop Oscar Romero  (samling av minneartikler, engelsk)
* Artikkel om Romero  (i Saint Cloud Area and Tenancingo, El Salvador, Sister Community Newsletter, engelsk)
* The Center for Justice & Accountability om Romero (engelsk)